cyanic-selkie/wikianc huggingface dataset:
Metsävahakkaat
Ulkonäkö
Metsävahakkaat ovat väriltään ruskeita, harmaita tai vaaleita. Ne ovat kookkaampia kuin helovahakkaat (Hygrocybe). Metsävahakkaiden jalka on renkaaton, mutta jalkaa peittävä lima voi toisinaan muodostaa paksun kuvion jalan latvaan.
Mouilleron-Saint-Germain
Mouilleron-Saint-Germain on kunta Vendéen departementissa Pays de la Loiren hallintoalueella läntisessä Ranskassa. Kunta muodostettiin 1. tammikuuta 2016 kun kaksi kuntaa Mouilleron-en-Pareds ja Saint-Germain-l'Aiguiller yhdistyivät.
Suunduk
Pääuoma
Iriklinskin patoallas on aluksi kapea, kun se seuraa Suundukin jokilaaksoa, mutta levenee matkalla kohti Uraljokea. Etelästä siihen liittyy sivujoki Žusa, jonka laaja valuma-alue tuo eniten vettä. Myös sen aikaisempi joensuu jää patoaltaan veden alle. Ennen entistä Uraljoen uomaa altaaseen ehtii laske vetensä vielä sivujoet Bazarbai ja Karaganka.
Jerry Ross
Ross oli tuottelias myös musikaalien ulkopuolella – hän kirjoitti satoja lauluja sekä itsenäisesti että yhteistyönä. Hänellä oli bronkiektasia eli keuhkoputkilaajentuma, jonka komplikaatiot johtivat hänen kuolemaansa 11. marraskuuta 1955. Hän oli 29 vuoden ikäinen.
Isojen poikien leikit
Vuonna 2014, neljätoista vuotta Isojen poikien leikkien päättymisen jälkeen, alettiin esittää spin-offia Girl Meets World, jonka päähahmona on alkuperäisen sarjan pääparin tytär.
Juoni
Itsepäisyytensä ja laiskuutensa takia Cory kohtaa usein vaikeuksia koulussa, ja hänen opettajansa ja naapurinsa George Feeny ohjaa häntä niin arkena kuin vapaa-ajallakin. Cory yrittää kovasti selviytyä koulunkäynnistä, ja lopulta hän saavuttaa tavoitteensa. Sarjan aikana Cory tapaa Topanga Lawrencen, joka on hänen ensirakkautensa ja lopulta vaimo. Coryn ja Topangan suhde nousee sarjan edetessä yhä keskeisemmäksi, kunnes viimeisellä tuotantokaudella he menevät naimisiin ja heidän lisäkseen Shawn ja Eric muuttavat Philadelphiasta New Yorkiin.
James Shigeta
James Shigeta (17. kesäkuuta 1933 Honolulu, Havaiji – 28. heinäkuuta 2014 ) oli yhdysvaltalainen näyttelijä.
Hietaniemen hautausmaa
Hietaniemen hautausmaalla on kaksi siunauskappelia, Theodor Höijerin suunnittelema vanha kappeli vuodelta 1872 ja Albert Nybergin suunnittelema uusi kappeli vuodelta 1933.
Varsinaisen Hietaniemen hautausmaan välittömässä läheisyydessä sijaitsevat myös Helsingin ortodoksinen hautausmaa, Helsingin islamilainen hautausmaa, Helsingin juutalainen hautausmaa ja Pyhän Nikolauksen seurakunnan hautausmaa. Lisäksi alueella on Krematoriosäätiön ylläpitämä Hietaniemen krematorio ja sen vieressä oleva uurnaholvi. Hietaniemen Uurnalehto, juutalainen hautausmaa, Pyhän Nikolauksen hautausmaa ja krematorio sijaitsevat Etu-Töölön puolella, sillä kaupunginosien raja kulkee Hietaniemenkatua pitkin. Juutalaisen hautausmaan pohjoispuolella sijaitsi lisäksi vuosina 1826–1930 käytössä ollut Taivallahden sotilashautausmaa, josta on vielä jäänteitä näkyvissä nykyään puistoksi kunnostetulla alueella.
Vanha alue
Hautausmaan vanhin alue rajautuu idässä Mechelininkatuun, etelässä Lapinlahdentiehen sekä pohjoisessa uuteen alueeseen.
Vanha siunauskappeli sijaitsee Vanhalla alueella Mechelininkadun puoleisen portin kohdalla. Se on arkkitehti Theodor Höijerin suunnittelema vuodelta 1872 ja säilyttänyt asemansa Helsingin suosituimpana siunauskappelina. Vanhan siunauskappelin edessä Mechelininkadun-puoleisen portin vieressä on Höijerin suunnittelema hautausmaan vahtimestarin asunto vuodelta 1901. Sitä on laajennettu Waldemar Aspelinin suunnitelmien mukaan vuonna 1916.
Hellraiser
Aiheesta muualla
Hellraiser
Algerian sisällissota
Algerian sisällissota käytiin 1991–2002 Algerian hallituksen ja aseellisten islamilaisryhmien välillä. Sisällissota vaati yli 100 000 ihmisen hengen.
Sota
Tammikuussa 1992 valittu uusi presidentti Mohamed Boudiaf kuoli pommi-iskussa saman vuoden kesäkuussa. Boudiafin seuraajaksi nimitettiin Ali Kafi ja vuonna 1994 presidentiksi nimitettiin Liamine Zéroual. Armeija otti yhteen muslimimilitanttien kanssa verisesti, ja molemmat osapuolet syyllistyivät siviilien joukkomurhiin. Zéroualin seuraaja Abdelaziz Bouteflika on hallinnut vuodesta 1999 lähtien. Bouteflika vaihtoi politiikkaa ja armahti useita islamisteja ja onnistui siten rauhoittamaan sisällissotaa, mikä lopulta sai aikaan löyhän rauhan 2002.
Sun Myung Moon
thumb|Sun Myung Moon ja Hak Ja Han Sun Myung Moon (, alun perin Mun Yong-myeong; 25. helmikuuta 1920 – 3. syyskuuta 2012 ) oli korealainen uskonnollinen johtaja, joka perusti Yhdistymiskirkon eli moonilaisuuden vuonna 1954. Hän perusti myös The Washington Times -sanomalehden 1982.
Timo Sirainen
Timo Sirainen (s. 1979) on helsinkiläinen ohjelmoija, joka on aloittanut ja lähes kokonaan ohjelmoinut kaksi laajalti käytössä olevaa avoimen lähdekoodin ohjelmistoa: IRC-asiakasohjelma Irssin ja Dovecot-nimisen IMAP/POP3-sähköpostipalvelimen. Avoimen lähdekoodin yhteisöissä hän on käyttänyt myös tunnusta cras.
Irssi ja Dovecot
Irssin ohjelmointi sai alkunsa keväällä 1999 Siraisen omasta halusta tehdä itselleen IRC-sovellus, mutta muiden ihmisten alettua ottaa sovellusta laajalti käyttöön projekti laajeni ja kehittyi nopeasti.
Intian maantiede
Geologia
thumb|Mannerliikuntojen myötä Intian laatta irtaantui [[Madagaskarista ja työntyi Euraasian laattaa kohti muodostaen Himalajan vuoriston.]] Intia sijaitsee Intian niemimaalla, joka muodostui mannerliikuntojen myötä kun Intian laatta irtaantui Madagaskarista ja työntyi Euraasian laattaa kohti muodostaen Himalajan vuoriston.
Kemiallinen pesu
Jotkin materiaalit eivät kuitenkaan kestä kemiallista pesua. Tällaisia ovat mm. PVC, erilaiset koristepaljetit ja erikoisnapit, polyuretaani ja alumiini. Nämä materiaalit saattavat vaurioitua kemiallisessa pesussa, joten ne on syytä pestä emulsiopesussa.
Richard Adler
pienoiskuva|Richard Adler (vasemmalla), [[John F. Kennedy ja Anna M. Rosenberg vuonna 1962.]] Richard Adler (3. elokuuta 1921 New York, New York – 21. kesäkuuta 2012 Southampton, New York ) oli yhdysvaltalainen laulujen- ja musikaalintekijä.
Michiganjärvi
Michiganjärvi on yksi viidestä Pohjois-Amerikan Isoistajärvestä. Sitä ympäröivät Indianan, Illinoisin, Wisconsinin ja Michiganin osavaltiot.
Cauchyn–Schwarzin epäyhtälö
Toinen muoto Cauchyn epäyhtälölle saadaan sisätulon indusoiman eukleidisen normin avulla lausuttuna:
Käyttö
Sisätuloavaruuksien kolmioepäyhtälö todistetaan usein Cauchyn epäyhtälön avulla seuraavasti: Olkoon x ja y annetun sisätuloavaruuden kaksi vektoria. Tällöin
Rumba (lehti)
Historia
Rumba ilmestyi kevääseen 2006 asti tabloidi-formaatissa. Kesästä 2006 alkaen Rumba oli kiiltäväkantinen ja noin 60-sivuinen. Lehti ilmestyi 18 kertaa vuonna 2009, vuonna 2010 se ilmestyi 16 kertaa ja lokakuusta 2011 alkaen se ilmestyi kerran kuussa.
Puola
Kasvillisuus ja eläimistö
Tunnetuin aarniometsä on Białowieza, jossa elää luonnonvaraisia visenttejä ja puolalaisia villihevosia. Puolassa on kaikkiaan 23 kansallispuistoa, joista yhdeksän keskittyy vuoristoluonnon, kaksi muiden ylänköalueiden, kymmenen sisävesien ja kosteikkojen ja kaksi Itämeren rannikon suojeluun.
Puolan tasavalta 1918–1939
George Curzon ehdotti jo vuonna 1919 Puolan itärajan sijoittamista suunnilleen nykyiselle kohdalleen. Ehdotus, joka ei kuitenkaan toteutunut, tuli tunnetuksi Curzonin linjana. Puola kävi Venäjän bolševikkeja vastaan sodan, joka päättyi 18. maaliskuuta 1921 solmittuun Riian rauhaan. Ukraina ja Valko-Venäjä jaettiin Neuvostoliiton ja Puolan kesken, ja muun muassa Brest, Hrodna ja Lwów jäivät Puolalle. Sodan aikana Puola valloitti myös Vilnan, jota Liettua oli vaatinut pääkaupungikseen mutta joka jäi Puolalle sodan jälkeenkin. Siitä muodostui pitkäaikainen kiista Puolan ja Liettuan välille.
Toinen maailmansota 1939–1945
Neuvostoliitto ja Saksa solmivat 23. elokuuta 1939 Molotov–Ribbentropin sopimuksen ja sopivat salaisessa lisäpöytäkirjassa Puolan jakamisesta omiin etupiireihinsä. Saksa hyökkäsi Puolaan 1. syyskuuta 1939 (Puolan offensiivi), mistä toisen maailmansodan katsotaan alkaneen ja Neuvostoliitto aloitti oman hyökkäyksensä 17. syyskuuta. Puolan länsiosasta osa liitettiin suoraan Saksaan, ja osasta tehtiin Saksan alainen Puolan kenraalikuvernementti. Neuvostoliitto miehitti maan itäosat suunnilleen Curzonin linjaan saakka. Kun Saksa vuonna 1941 aloitti sodan Neuvostoliittoa vastaan, se miehitti lyhyen ajan kuluessa myös Neuvostoliitolle joutuneen osan Puolaa.
Kansantasavalta 1945–1989
PKNW julistautui jo sodan aikana Puolan ainoaksi lailliseksi hallitukseksi. Siihen kuului aluksi kommunistien ja eri vasemmistopuolueiden edustajia, mutta vuoden 1944 lopussa siihen liittyi myös useita pakolaishallituksen jäseniä. Tammikuussa 1945 PKWN muodosti Varsovassa Puolan tasavallan väliaikaisen hallituksen.
1980-luvun alussa Puola oli raskaissa veloissa. Lihan hintaa yritettiin nostaa 1980, mikä johti lakkoihin ja ammattiliitto Solidaarisuuden perustamiseen. Sitä johti Gdańskin Lenin-telakan sähkömies Lech Wałęsa. Solidaarisuus pakotti hallituksen neuvotteluihin, ja syyskuussa 1980 Stanisław Kania korvasi Gierekin. Opposition voiman kasvun ja puolueen vallan murenemisen vuoksi johtoon nimitettiin 1981 puolustusministeri kenraali Wojciech Jaruzelski, joka julisti maan sotatilaan. Lähes kaikki Solidaarisuuden johtajat pidätettiin. Länsimaat asettivat Puolan ja Neuvostoliiton boikottiin ja levottomuudet jatkuivat vuosia. Sotatila kumottiin vähitellen ja vangitut vapautettiin 1980-luvun kuluessa.
Puolan tasavalta 1989–
Demokratiaan siirtymisen jälkeen Puolan sisäpolitiikkaa ovat leimanneet konservatiivisten ja oikeistolaisten voimien vahvistuminen. Maan merkittävimmiksi puolueiksi ovat nousseet keskustaoikeistolainen Kansalaisfoorumi sekä etenkin 2000-luvulla valtapuolueeksi noussut kansalliskonservatiivinen Laki ja oikeus (PiS) -puolue. Jo kommunismin aikana merkittävässä asemassa olleen roomalaiskatolilaisen kirkon asema puolalaisessa yhteiskunnassa on niin ikään vahvistunut.
Toukokuussa 2015 konservatiivisen Laki ja oikeus -puolueen Andrzej Duda valittiin Puolan uudeksi presidentiksi. Duda voitti istuvan presidentin Bronisław Komorowskin presidentinvaalien toisella kierroksella.
Politiikka
thumb|Puolan parlamentti Sejm Varsovassa. thumb|250px|Entinen presidentti [[Bronisław Komorowski yhdessä kahden aiemman presidentin, Lech Wałęsan ja Aleksander Kwaśniewskin kanssa.]] thumb|250px|Ohjusfregatti [[ORP Generał Tadeusz Kościuszko.]]
Oikeuslaitos
Puolaa vuodesta 2015 hallinnut Laki ja oikeus -puolue on viime aikoina hyökännyt maan oikeuslaitoksen riippumattomuutta kohtaan ja vuonna 2020 Freedom House luokittelee Puolan enää osittain vakaaksi demokratiaksi. Myös vuoden 2019 Democracy Indexin mukaan Puola on puutteellinen demokratia.
Asevoimat
Puolan asevoimat muodostuvat neljästä osasta: maavoimat, merivoimat, ilmavoimat ja ilmatorjunta sekä erikoisjoukot. 18–28-vuotiaita miehiä koskee vapaaehtoinen tai pakollinen varusmiespalveluvelvoite. Kutsunnat on keskeytetty 2009, sillä asevoimia ollaan kehittämässä ammattilaisjoukoiksi.
Talous
Puolalainen teollisuus tuottaa muun muassa elektroniikkaa, autoja, busseja (Solbus, Autosan, Solaris Bus & Coach), helikoptereita (PZL Świdnik), lentokoneita, sotakalustoa (mukaan lukien panssarivaunut, kuten PT-91 Twardy), lääkkeitä, kemiallisia tuotteita ja maataloustuotteita. Vuonna 2010 Puolan viisi suurinta yritystä olivat öljy- ja maakaasuyhtiöt PKN Orlen ja PGNiG, valtion energiayhtiö Polska Grupa Energetyczna, portugalilaistaustainen päivittäistavarakauppaketju Jeronimo Martins Dystrybucja sekä GK Grupy Lotos.
Puolan merkittävimmät luonnonvarat ovat kivihiili, rikki, kupari ja maakaasu sekä hopea, lyijy, meripihka ja hedelmällinen viljelysmaa. Merkittävimpiä vientituotteita ovat koneet ja kulkuvälineet, jotka muodostavat 37,8 prosenttia vientituloista, sekä teknologiateollisuuden tuotteet ja puolivalmisteet ja elintarvikkeet. Yli neljäsosa viennistä suuntautuu Saksaan.
Musiikki
Myös puolalaiset jazzmuusikot, kuten Tomasz Stanko ja Krzysztof Komeda, nauttivat arvostusta jazzpiireissä. Michał Urbaniakin levyjä on myyty 1,5 miljoonaa, ja hän on vieraillut kansainvälisten tähtien levyillä. Ensimmäisinä vuosikymmeninä puolalaiset rockyhtyeet eivät saaneet kansainvälistä menestystä. Yksi syy saattoi olla kielimuuri. Heavy-yhtye Vader on tehnyt kansainvälistä uraa 1990-luvulta alkaen.
Toyota Carina
Carina E (ST190) (1992–1997)
Vuodet 1992–1997 tuotannossa ollut seitsemännen sukupolven Carina kulkee nimellä Carina E. Tämä oli ensimmäinen Carina-malli, jota valmistettiin sekä Japanissa että Englannissa. Carina E oli hieman edeltävää mallia suurempi ja sisätilat olivat kilpailijoiden malleja paremmat.
Vuonna 1996 tehtiin viimeinen malliuudistus, jolloin markkinoille tuli Elegance-malli. Korirakenteita vahvistettiin, verhoilu uusittiin ja varustelua paranneltiin muutenkin, myös ajettavuutta saatiin parannettua merkittävästi. Ulkoisesti autosta muuttui jäähdyttimen säleikkö ja takavalot. Moottoreiden tehoja jouduttiin laskemaan, jotta myös auton tuottamat päästöt saatiin alhaisemmiksi. Uutuutena tarjolle tuli 1,8-litrainen taloudellinen laihaseosmoottori. Dieselmoottoriin lisättiin turboahdin, ja näin moottorin tuottama teho nousi hieman.
Ulrike Meyfarth
Meyfarthin ura alkoi nopeasti. Jo vuonna 1971 ollessaan 15-vuotias hän sijoittui Saksan mestaruuskilpailuissa toiseksi. Seuraavan vuoden olympiakarsinnoissa hän oli kolmas. Ennätyksellä 185 cm olympialaisiin lähtenyt Meyfarth ei kuitenkaan kuulunut kisan ennakkosuosikkeihin.
Ghowrin maakunta
Ghowrin maakunta eli Ghorin maakunta on yksi Afganistanin 34 maakunnasta. Se sijaitsee maan keskiosassa. Vuonna 2020 siellä arvioitiin elävän noin 765 000 asukasta. Maakunnan pääkaupunki on Chaghcharan.
Koeputkiaikuinen ja Simon enkelit
Koeputkiaikuinen ja Simon enkelit on vuonna 1979 valmistunut Spede Pasasen käsikirjoittama ja ohjaama elokuva. Se on samalla Speden tuotantouran toinen värielokuva, josta alkaen hän tuotti kaikki elokuvansa värillisinä.
Metyylivinyyliketoni
Metyylivinyyliketonia valmistetaan nykyään kahdella tavalla. Joko kondensoimalla asetonia ja formaldehydiä ja kuumentamalla syntyvää tuotetta, jolloin siitä lohkeaa vettä ja muodostuu metyylivinyyliketonia tai asetonin, formaldehydin ja dietyyliamiinin välisellä Mannich-reaktiolla, jossa muodostuva amiinia hajoaa kuumennettaessa metyylivinyyliketoniksi ja dietyyliamiiniksi.
Phoenice secunda
Maantiede
Phoenice secundan provinssi käsitti alueen historiallisen Syyrian kaakkoisosassa nykyisen Syyrian valtion eteläosassa. Siihen kuului aiemman Syria Phoenicen provinssin itäosa eli sisämaan puoleinen osa, ja se ulottui lännestä Libanoninvuorilta itään pitkälle Syyrian aavikolle. Provinssin länsipuolella sijaitsi Phoenice priman eli Phoenician provinssi, pohjoispuolella Syria Coelen provinssi, eteläpuolella Arabian provinssi ja luoteispuolella Palaestina secundan provinssi. Provinssin hallinnollinen keskus oli Emesa.
Niskavuoren Aarne
Tuotanto
Laineen toivomuksesta Wuolijoki kirjoitti vain muutama viikko ennen kuolemaansa tarinaan lisäjakson, jossa Loviisa tapaa presidentti Kallion eduskuntatalossa.
DN-skrapan
Talo rakennettiin vuosina 1960–1964 Dagens Nyheter -sanomalehden toimitaloksi. Rakennuksen suunnitteli arkkitehti Paul Hedqvist. Viereiselle tontille oli kaksi vuotta aiemmin valmistunut toisen suuren aamulehden, Svenska Dagbladetin hieman matalampi talo. Molemmat lehdet olivat joutuneet siirtämään toimintonsa pois Tukholman ydinkeskustasta Norrmalmin saneerauksen tieltä, ja niille oli osoitettu uudet, vierekkäiset tontit Mariebergistä. DN-tornissa toimi myös Expressen-lehden toimitus. Sekä Dagens Nyheterin että Expressenin toimitukset siirtyivät 1990-luvulla entisen lehtipainon tiloihin rakennuskompleksin matalampaan osaan, minkä jälkeen tornitalosta on vuokrattu toimistoja ulkopuolisille.
Nooa (nimi)
Nooa, monissa kielissä Noah, on heprealaisperäinen miehen etunimi, joka johtuu lepoa tai lohdutusta tarkoittavista heprean kielen sanoista. Nimi on tullut tunnetuksi Raamatun vedenpaisumuskertomuksesta (1. Moos. 6–9), jonka mukaan Nooa rakensi Jumalan käskystä arkin, jossa hän perheineen pelastui ainoina ihmisinä veden­paisumuksesta.
Bentley
pienoiskuva|Bentley Flying Spur pienoiskuva|[[Bentley Mulsanne]] Bentley Motors Limited on brittiläinen luksusautojen valmistaja.
Bentleyn lähimmät kilpailijat lienevät Rolls-Royce ja vuonna 2013 tuotannon lopettanut saksalainen Maybach. Bentley valmisti ensimmäisinä vuosina urheilumalleja mutta valmistaa nykyisin myös luksus-sedaneita. Bentley on ollut vuodesta 1998 lähtien osa Volkswagen-konsernia.
Kervanto
Talvi- ja jatkosota
Talvisodan syttyessä Kervannon evakuointi myöhästyi ja Kervanto jäi Neuvostoliiton miehityksen alaisuuteen. Kyläläiset saivat jäädä aluksi koteihinsa, mutta talvella 1940 heidät siirrettiin Kuolan niemimaalle. Moskovan rauhan solmimisen jälkeen kervantolaiset palautettiin Suomeen. Tosin kotiin Kervantoon he eivät päässeet, koska se oli luovutettu muun Kalastajasaarennon mukana Neuvostoliitolle rauhanehtojen mukaisesti.
Adam Gottlob Oehlenschläger
Oehlenschlägerin merkitys Tanskan kirjallisuudessa on hyvin suuri. Hän muun muassa käänsi ensimmäisenä huomiota muinaisaikaan ja skandinaavisiin jumaluustaruihin.
Andy Schleck
Andy Schleck (s. 10. kesäkuuta 1985) on luxemburgilainen maantiepyöräilijä, vuoden 2010 Ranskan ympäriajon voittaja ja vuoden 2007 Italian ympäriajon sekä vuosien 2009 ja 2011 Ranskan ympäriajon kakkonen. Liège–Bastogne–Liège-klassikon hän voitti 2009.
Schleck aloitti ammattilaisuransa 2005, ja edusti tanskalaista CSC/Team Saxo Bank -tallia isoveljensä Fränkin tavoin vuoden 2010 loppuun. Kaudella 2011 he edustivat luxemburgilaista Team Leopard-Trek -joukkuetta. Viimeiset ammattilaiskautensa 2012–2014 Andy Schleck ajoi RadioShack-Nissan-Trek / RadioShack-Leopard-Trek / Trek Factory Racing -tallissa. Veljesten isä Johnny Schleck osallistui useita kertoja Ranskan ja Espanjan ympäriajoihin vuosina 1965–1974.
Schleck oli 2011 kolmas Liège–Bastogne–Liègessä ja voitti Sveitsin ympäriajon mäkikirikilpailun. Ranskan ympäriajossa hän oli 14. etapilla kolmas ja voitti Col du Galibierin huipulle päättyneen 18. etapin. Hän siirtyi kokonaiskilpailun johtoon 19. etapin jälkeen, mutta menetti Maillot jaune -paidan seuraavan päivän aika-ajossa. Hän sijoittui kokonaiskilpailussa toista kertaa toiseksi. Ranskan ympäriajossa 2013 hän oli 20:s.
Andy Schleck lopetti ammattilaisuransa kauden 2014 jälkeen polvivaivojen takia.
M/S Eddystone
Käyttöhistoria
22. huhtikuuta 2002 aluksen köli laskettiin vesille ja 16. elokuuta alus laskettiin vesille. Marraskuun alussa alus luovutettiin AWSR Ltd:n omistukseen, joka rekisteröi sen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Marraskuussa 2004 Eddystone aikarahdattiin kolmeksi viikoksi Dart Linen liikenteeseen Dartfordin ja Zeebruggen välille.
Euroopan go-liitto
Euroopan go-liitto on 35 kansallisen go-liiton yhteiselin. Se on maailmanlaajuisen IGF-liiton yhteisöjäsen. Liitto järjestää Euroopan suuret go-turnaukset kuten vuosittaisen Euroopan go-kongressin, EGC:n.
DJ Falcon
DJ Falcon kuuluu Daft Punkista tutun Thomas Bangalterin kanssa Together-nimiseen french house -duoon. Duo on julkaissut kaksi singleä: "Together" ja "So Much Love to Give".
Falconin veli on Delphine Quême (Quartet) ja serkku Alan Braxe (Alain Quême). Kummatkin ovat muusikoita.
Upplands Väsbyn kunta
Upplands Väsbyn kunta on Tukholman läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Upplands Väsby.
Vaakuna
Upplands-Väsbyn vaakuna luotiin Valtionarkiston ja kunnan yhteistyössä ja vahvistettiin käyttöön vuonna 1961. Koska kunta oli muodostettu kolmesta vanhasta pitäjästä, niin ensin vaakunaan haluttiin kolme kirkkoa. Sen sijaan valittiin kuitenkin vain yksi kirkko ja luku kolme esiintyy teollisuutta kuvaavissa kolmessa vipupyörässä. Kirkon esikuvana on Hammarbyn kirkko.
Piirit
thumb|right|250px|Kartta Upplands Väsbyn kunnan piireistä.
Soundi
Soundi-palkinto
Master Of Pulpets -tulokaspalkinnon ovat saaneet:
Kambodžan lippu
Vuosina 1989–1991 maa tunnettiin nimellä Kambodžan valtio, ja sen lipussa oli sini-punataustat, jonka keskellä oli kultainen Angor Wat.
Vikram Sarabhai
Vikram Ambalal Sarabhai (12. elokuuta 1919 – 31. joulukuuta 1971) oli intialainen fyysikko. Hän aloitti Intian avaruustutkimuksen ja osallistui maansa ydinohjelman käynnistämiseen.
Saksan miehitysvalta Ranskassa
Vaikka Vichyn hallitus oli nimellisesti koko Ranskan hallitus, miehitetyllä vyöhykkeellä sillä ei ollut käytännössä mitään valtaa, vaan siellä hallitsivat saksalaiset. Heidän valtansa laajeni vapaalle vyöhykkeellekin sen jälkeen kun Saksa ja Italia 11. marraskuuta 1942 miehittivät myös Etelä-Ranskan vasta­vetona liittoutuneiden maihinnousulle Ranskan Pohjois-Afrikkaan. Vichyn hallitus jatkoi toimintaansa vielä tämänkin jälkeen, mutta sillä ei enää ollut juuri mitään valtaa.
Miehitysvyöhykkeet
Sen jälkeen kun Italia syyskuussa 1943 antautui, Saksa miehitti myös Italian miehitys­vyöhykkeen, joka liitettiin Eteläiseen vyöhykkeeseen, lukuun ottamatta Korsikaa, jonka Vapaan Ranskan joukot sekä liittoutuneiden puolelle siirtyneet paikalliset italialaiset joukot olivat jo vapauttaneet.
Vaikutukset siviilielämään
1. huhtikuuta 1941 suoritetun väestönlaskennan mukaan miehitetyllä vyöhykkeellä oli 25 071 255 asukasta, kun taas vapaalla vyöhykkeellä oli noin 14,2 miljoonaa asukasta. Lukuihin eivät sisälly 1 300 000 sotavankia, 60 000 Saksassa työskennellyttä ranskalaista eivätkä Elsass-Lothringenin departementtien asukkaat.
Arkielämä miehitetyssä Ranskassa
Ranskassa syntyi laaja musta pörssi, jossa ruokaa myötiin ilman kuponkeja, mutta erittäin korkeaan hintaan. Maan­viljelijät myivät varsinkin lihaa mustaan pörssiin, mikä merkitsi, että sitä oli laillisilla markkinoilla saatavissa vielä vähemmän kuin muutoin olisi ollut. Suoramyynti maanviljelijöiltä maaseudulla sekä vaihtokauppa tupakkaa vastaan olivat myös yleisiä. Nämä toiminnot olivat kuitenkin ankarasti kiellettyjä, ja niitä harjoittaneita uhkasi takavarikointi ja sakot.
Pariisin yöelämä
pienoiskuva|Saksalaiset sotilaat keskustelevat ranska­laisten naisten kanssa [[Moulin Rougen edessä kesäkuussa 1940 pian Pariisin miehityksen jälkeen.]] Heinäkuusta 1940 lähtien Pariisin kommandantuuri julkaisi kahden kuukauden välein saksalaisille sotilaille tarkoitettua lehteä Der Deutsche Wegleiter für Paris (”Saksalainen Pariisin opas”), josta tuli menestys. Vastaavia julkaisuja perustettiin muitakin, esimerkiksi Guide aryien, joka luki muun muassa Moulin Rougen Pariisin tärkeimpien nähtävyyksien joukkoon. Suosittuja olivat myös tunnetut klubit kuten Folies-Belleville ja Bobino. Suuri joukko saksalaisia yksiköitä siirrettiin vuorollaan Ranskaan lepäämään ja keräämään voimia; saksalaiset käyttivät tunnus­lausetta ”Jeder einmal in Paris” (”jokainen kerran Pariisissa”) ja järjestivät sota­väen­osastoilleen ”virkistys­vierailuja” kaupunkiin. Monet tunnetut esiintyjät kuten Yves Montand ja myöhemmin Les Compagnons de la chanson aloittivat uransa miehityksen aikana. Édith Piaf asui L'Étoile de Kléber -nimisen bordellin yläpuolella Rue Lauristinia, lähellä Carlinguen päämajaa ja tapasi usein saksalaisia joukkoja. Öisestä ulkona­liikkumis­kiellosta ei Pariisissa pidetty kiinni yhtä tarkasti kuin muissa kaupungeissa.
Django Reinhardtin kappale ”Nuages”, jonka Reinhardt esitti yhdessä Quintet of the Hot Club of Francen kanssa Salle Pleyelissä, tuli suosituksi sekä ranska­laisten että saksa­laisten keskuudessa. Reinhardt jopa kutsuttiin esittämään se Oberkommando de Wehrmachille. Saksalaisten sotilaiden käyttäytyminen Pariisissa sodan aikana johti myöhemmin vastatoimiin: laajalle levinneestä prostituutiosta teki lopun Marthe Richardin aloitteesta vuonna 1946 säädetty laki, joka sulki bordellit ja muutti riehakkaat lavaesitykset pelkiksi tanssi­tapahtumiksi.
Olaus Magnus
Pappina
Vuonna 1522 Olaus Magnus nimitettiin Strängnäsin tuomiorovastiksi. Seuraavana vuonna hän sai tehtävän Kustaa Vaasan lähettiläänä ja matkusti Roomaan. Hänen tehtävänään oli suostutella paavi suosiolliseksi ruotsalaisten piispannimitysvaatimuksille. Olauksen veli nimitettiin seuraavana vuonna Uppsalan arkkipiispaksi.
Carta marina
Olaus Magnus valmisteli karttaa kaksitoista vuotta. Hän keräsi alueesta mahdollisimman paljon tietoa: hän käytti lähteinään muistiinpanoja matkoiltaan, saatavilla olevia antiikin ja keskiajan kirjallisia kuvauksia ja karttoja ja luultavasti myös aikansa merikarttoja ja purjehdusoppaita. Lisäksi hän hankki tietoja muilta Pohjolaa tunteneilta oppineilta. Heistä tärkein oli Trondheimin arkkipiispa Erik Walkendorf, jolta Olaus Magnus sai suurimman osan Norjaa, Islantia ja Grönlantia koskevasta materiaalistaan.
Pipetti
Pasteur-pipetti
Pasteur-pipetti on yksinkertaisuudessaan putki, jonka toiseen päähän on asetettu palje, ja toinen pää on sipistetty ohueksi. Kun paljetta painetaan poistuu putkesta ilmaa, kun putken pää viedään liuokseen ja palje vapautetaan imeytyy nestettä putken sisään. Näin liuosta voidaan siirtää astiasta toiseen. Kun liuosta halutaan laskea uuteen kohteeseen painetaan paljetta varovasti. Hienoisella harjoittelulla opitaan helposti siirtämään ainemäärä pisaran tarkkuudella.
Tió de Nadal
thumb|Tió de Nadal, kakkaava jouluhahmo Tió de Nadal (myös Tió tai Tronca) on katalaanien jouluperinteeseen liittyvä myyttinen hahmo. Se on tyypillisesti kahdella tai neljällä tikkujalalla seisova halko, johon on maalattu pyöreä leveästi hymyilevä naama. Tió pannaan joulukuun alussa esille kotiin sekä ruokitaan ja peitellään joka yö, ettei sille tulisi nälkä ja kylmä. Jouluna sitä hakataan kepeillä ja sen käsketään "kakata" lahjoja. Samalla lauletaan tapahtumaa varten tehtyä laulua, joka kuuluu esimerkiksi seuraavasti:
Islamin viisi peruspilaria
Sunnalaisen islamin peruspilarit
Šarian keskeisin sisältö ilmaistaan sunni-islamin viitenä pilarina. Uskonsotaa eli jihadia kutsutaan toisinaan sunnilaisuuden kuudenneksi pilariksi.
Šiialaisuuden pilarit
Sunnalaisuudessa korkein auktoriteetti on periaatteessa pyhillä kirjoituksilla, mutta šiialaisuudessa auktoriteettina on myös imaami. Hänellä on suora yhteys Jumalaan, ja hän toimii Koraanin tulkitsijana. Tilannetta lievittää suurimman haaran, kaksitoistašiialaisuuden, käsitys, että viimeinen imaami on kätkeytynyt.
Etu-Töölö
Arkkitehtuurikohteita
thumb|right|180px|Muistolaatta Arkadiankadu 20:n seinässä Runeberginkadun risteyksessä.
thumb|right|180px|1920-luvulla rakennusbuumin aikana rakennusmestareiden suunnittelemia (Runeberginkatu 17, 19, 21) punatiilisiä klassismia edustavia asuintaloja, joita yhdistää iso vihreä suurkortteli sisäpihalla.
Anton Aimonen
Aimosen vanhemmat olivat talollinen David Abrahaminpoika Kevoi ja Serafia Lucia Nikkilä. Hän pääsi ylioppilaaksi Turun lyseosta 1878 ja suoritti teologian erotutkinnon Helsingin yliopistossa 1883. Aimonen vihittiin papiksi samana vuonna.
Aimonen toimi Tammelan kappalaisena 1888–1894, Toholammin kirkkoherrana 1893–1910 ja Pöytyän kirkkoherrana 1910–1927. Hän sai rovastin arvon 1908.
IF Boltic
IF Boltic on karlstadilainen urheiluseura. Seura muistetaan lähinnä sen jääpallohistoriasta, mutta sillä oli toimintaa myös jalkapallossa ja käsipallossa. Boltic on yksi Ruotsin jääpallon menestyneimpiä seuroja, se on voittanut maan mestaruuden yhdeksän kertaa.
Vuonna 2000 Boltic yhdistyi IF Karlstad-Götan kanssa, ja seurojen perinteitä jatkamaan perustettiin BS BolticGöta. Vuodesta 2008 fuusioseura palasi käyttämään nimeä IF Boltic.
Virolaiset
Esihistoria
Viron ensimmäiset asukkaat tulivat Viroon mannerjäätikön sulaessa noin 10 000 vuotta sitten. Vanhin tunnettu ihmisen asuinpaikka Virossa on ajoitettu ajankohtaan 9 000–8 500 eaa. Varhaiset asukkaat elivät metsästyksellä ja kalastuksella. Varhaisia kulttuureita alueella olivat Kundan ja sitä seurannut Narvan kulttuuri. Kampakeraaminen kulttuuri levisi Viron alueelle 4 150–3 650 eaa. Kampakeraamisen kulttuurin edustajat olivat kieleltään mahdollisesti suomalais-ugrilaisia. Etelästä Viroon saapui baltteja, jotka sulautuivat alueen suomalaissukuiseen väestöön. Balttien ja itämerensuomalaisten kansojen rajat vakiintuivat Baltiassa pronssikauden myötä 1 500–700 eaa. Maanviljelys alkoi kehittyä ajanlaskun alussa. Samalla alkoivat erottua myös itämerensuomalaiset kielet. Maanviljelystä tuli ensimmäisen vuosituhannen aikana pääelinkeino. Toisen vuosituhannen alussa Vironkin alueella liikkui viikinkejä, mutta he eivät alistaneet aluetta valtaansa pysyvästi. Slaavit alkoivat samaten liikehtiä Viroon päin ja 1030 Kiovan suuriruhtinas perusti nykyiseen Tarttoon Jurjev-nimisen linnoituksen. Virolaiset kuitenkin karkottivat venäläiset vuonna 1061.
Saksalaisvallan aika
Saksalaisvalloituksen jälkeen Viro jaettiin nopeasti moisioille ja niiden alueen talonpojista tuli näiden maaorjia, mikä seikka vakiintui 1400-luvulle tultaessa. Monet talonpojat pakenivat kaupunkeihin, joissa heitä tarvittiin työvoimaksi. Kaupunkien yläluokka oli vierasmaalaista ja ne virolaiset joiden onnistui kohota yhteiskunnallisessa asemassaan saksalaistuivat. 1500-luvulla levinnyt uskonpuhdistus heikensi ritarikunnan valtaa alueella. Sen myötä syntyi myös kansankielinen kirjallisuus kun uskonnollisia tekstejä pyrittiin kääntämään paikallisten kielelle. Ritarikunta menetti otteensa Baltiasta 1500-luvun loppupuolella ja heidän maansa joutuivat Virossa Ruotsin ja Puola-Liettuan alaisuuteen. Sodat alueella jatkuivat ja verottivat etenkin maalaisväestöä runsaasti. Vuoden 1600 paikkeilla virolaisia oli ehkä vain 100 000. Olojen rauhoituttua heidän määränsä lähti kuitenkin uuteen kasvuun.
Suomenvirolaiset
Suomeen on koko historiallisen ajan muuttanut virolaisia, mutta näistä on varsin vähän tietoa ja tutkimusta. Virolaiset muuttajat luultavasti suomalaistuivat varsin nopeasti, mutta 1900-luvun alussa syntynyt Kabbölen virolaisten yhteisö Pernajassa ruotsinkielisen asutuksen keskellä säilytti viron kielen 1900-luvun jälkipuoliskolle asti. 1900-luvun alkupuolella Suomessa asui pysyvämmin tai väliaikaisemmin jonkin verran virolaisia käsityöläisiä, pienyrittäjiä, palvelusväkeä ym., sekä Virosta vallanpitäjien venäläistämistoimia ja ahdistavaa ilmapiiriä paenneita kulttuurihenkilöitä ja taiteilijoita (kuten kirjailijat Friedebert Tuglas ja Eduard Vilde). Vielä 1930-luvun alussa Suomessa oli virolaisia noin 1 500, mutta heidän lukumääränsä hupeni nopeasti samoin kuin kulttuuri- ja seuratoiminta: monet virolaiset ottivat Suomen kansalaisuuden ja suomalaistuivat. Näihin suomenvirolaisiin kuului myös Suomen tähän mennessä ainoa virolaissyntyinen kansanedustaja, virolaiseen perheeseen Helsingissä 1925 syntynyt Jutta Zilliacus.
Uskonto
Neuvostovallan aikana perinteisten kirkkojen asema heikkeni. Nykyään Viroa pidetään yhtenä Euroopan maallistuneimmista maista. Vuoden 2011 väestönlaskennan tietojen mukaan 54 % Viron vähintään 15-vuotiaista asukkaista ei tunnustanut mitään uskontoa. Etnisistä virolaisista vain 19 % katsoi kuuluvansa johonkin uskontokuntaan, näistä suurin osa (14 % virolaisista) Viron luterilaiseen kirkkoon. (Koko väestön keskuudessa suurin uskontokunta on ortodoksisuus, jota edustaviin kirkkoihin kuuluu 16 % kaikista Viron asukkaista; näistä huomattava osa on venäläisiä tai muita entisen Neuvostoliiton kansallisuuksia.) Kaikkiaan Virossa toimii vähintään 90 eri uskontoa. Näihin kuuluvat myös 1920-luvulla perustettu uuspakanallinen taarausko sekä 1900-luvun lopulla voimistunut maausko, joita edustaa Maavalla Koda -järjestö.
Syria prima
Kaupunkeja
Syria priman roomalaisaikaisia kaupunkeja olivat muun muassa (suluissa latinankielinen nimi, mikäli eri):
Historia
Tärkeimmät provinsseissa tapahtuneet muutokset alueella olivat:
August Vilhelm Ervasti
Ervasti kuului Yrjö Koskisen johtamaan fennomaanijoukkoon, jonka päämääränä oli luoda suomenkielinen valtiolaitos. Hän oli teosofian uranuurtajan Pekka Ervastin setä.
M/S Stena Baltica
Käyttöhistoria
5. tammikuuta 1985 aluksen köli laskettiin ja 9. marraskuuta alus laskettiin vesille. 22. huhtikuuta 1986 tapahtui laivan luovutus Stoomvaart Maatschappij Zeeland N.V:lle (S.M.Z.). Alus rekisteröitiin Alankomaiden lipun alle ja sen kotisatamaksi tuli Hoek van Holland. Tuolloin alus oli nimeltään Koningin Beatrix. Syyskuun alussa 1989 ruotsalainen Stena Ab osti Koningin Beatrixin. (Alus rekisteröitiin Stena Line B.V:n omistukseen Alankomaihin). 19. kesäkuuta 1997 laiva rekisteröitiin Yhdistyneen kuningaskunnan lipun alle. Kotisatamaksi tuli maan pääkaupunki Lontoo.
Doi Nang Non
Vuoden 2018 pelastusoperaatio
Kesäkuussa 2018 Doi Nang Nonin sisällä olevaan luolastoon eksyi joukko koulupoikia ja heidän urheiluvalmentajansa. Ryhmä pelastettiin luolasta heinäkuussa mittavan operaation avulla, ja kaikki pelastettavat selviytyivät hengissä.
Grim Fandango
Kehitys
Visuaalisesti peli sai inspiraationsa monista lähteistä: luurankomaiset henkilöhahmot pohjautuivat pitkälti meksikolaisessa kuolleiden päivän juhlassa käytettyihin calaca-figuureihin, kun taas arkkitehtuurissa oli viitteitä Art Deco-pilvenpiirtäjistä asteekkitemppeliin. LucasArtsin taiteilija Peter Chan loi calaca-hahmot. Ed ”Big Daddy” Rothin taide toimi inspiraationa pelin hot rodien muotoilulle ja Glottisin kaltaisille demonihahmoille.
Fjodor Sergejev
Artjom syntyi talonpojan perheeseen. Hän opiskeli Moskovan teknisessä korkeakoulussa ja liittyi Venäjän sosiaalidemokraattiseen työväenpuolueeseen vuonna 1901. Vuonna 1905 hän johti Harkovan bolševikkijärjestöä sekä siellä joulukuussa tehtyä kapinayritystä. Pidätyksen ja paon jälkeen Artjom johti Permin puoluekomiteaa vuonna 1906 ja osallistui bolševikkien puoluekokoukseen vuonna 1907. Samana vuonna hänet karkotettiin Siperiaan. Vuonna 1910 Artjom pakeni Australiaan, jossa hän jatkoi poliittista toimintaa. Venäjälle hän palasi vuonna 1917.
Artjom kuoli uutta pikajunamallia (aerovagon) kokeiltaessa tapahtuneessa onnettomuudessa. Hänet on haudattu Moskovan Punaiselle torille. Neuvostoaikana hänen mukaansa nimettiin kaupunkeja, katuja ja muita kohteita.
David Hilbert
thumb|180px|Valokuva vuodelta 1912 David Hilbert (23. tammikuuta 1862 Wehlau, lähellä Königsbergia, Preussi (nykyinen Kaliningrad, Venäjä) – 14. helmikuuta 1943 Göttingen, Saksa ) oli saksalainen matemaatikko. Häntä pidetään yhtenä 1800- ja 1900-lukujen merkityksellisimmistä matemaatikoista. Hilbert työskenteli laajasti matematiikan eri aloilla korjaten muun muassa Eukleideen geometrisen aksiomatisoinnin virheitä. Myöhemmin hänen työnsä pohjalta syntyi Hilbertin avaruuden käsite.
Džouzdžanin maakunta
Maakunnan pääkaupunki on Šeberghan.
Metyylikloridi
Metyylikloridi on orgaaninen yhdiste (orgaaninen halogeeni), joka on normaaliolosuhteissa (0 °C) olomuodoltaan väritön kaasu. Sen molekyylikaava on CH3Cl. Metyylikloridista käytetään myös nimitystä kloorimetaani tai monokloorimetaani.
Jean-Bertrand Aristide
Ensimmäisellä vaalikaudellaan Aristide oli Haitin ensimmäinen demokraattisesti valittu johtaja.
Paul Tiililä
Paul Kaarlo Kimmo Tiililä (22. lokakuuta 1931 Viipuri – 12. heinäkuuta 2020 Pälkäne) oli suomalainen kirjailija ja kuvataiteilija.
Tiililä työskenteli uransa aikana erilaisissa hallinnollisissa tehtävissä, ennen eläkkeelle jäämistään Nokia Oy:ssä tiedotuksen ja henkilöstöpalvelun osastopäällikkönä. Eläkevuosinaan hän toimi muun muassa Pälkäneen seudun kansalaisopiston italian kielen tuntiopettajana (1989–1994) ja journalistina sekä harrasti aktiivisesti kuvataiteen tekemistä. Vuoteen 1972 saakka hän kirjoitti myös ahkeraan Aamulehteen nimimerkillä G. Perälä, mutta oli ehkä Suomen kaikkien aikojen tuotteliain mielipidekirjoittaja. Hänen kirjoituksiaan on julkaistu vuodesta 1948 alkaen yli 80 eri julkaisussa, myös Italiassa ja Sveitsissä. Tiililä lahjoitti 2014 koko postitaiteen kokoelmansa – kaikkiaan noin 2 000 teosta – Suomen Postimuseolle.
Radioluminesenssi
thumb|260px|Hehkuva avaimenperä, jossa hyödynnetään radioluminesenssi-ilmiötä. Avaimenperän hehku kestää parhaimmillaan yli 10 vuotta. Radioluminesenssi on luminesenssi-ilmiö, joka syntyy kun tiettyjä aineita altistetaan ionisoivalle säteilylle, kuten alfa-, beta- ja gammasäteilylle. Ionisoiva säteily virittää aineen atomien elektronit viritystiloille, joiden purkautuessa syntyy valoa. Radioluminesenssi-ilmiötä hyödynnetään tietyissä itsestään hohtavissa aineissa, joihin on sekoitettu jotain radioaktiivista ainetta, kuten tritiumia tai aikaisemmin käytettyä radiumin isotooppia 226, ja jotain radioluminesenssiä mahdollistavaa ainetta, kuten sinkkisulfidia (ZnS). Tässä esimerkissä radioaktiivisen radium-226 isotoopin ionisoiva säteily toimii sinkkisulfidin viritystilan aiheuttajana. Viritystilan purkautuessa vapautuu energiaa valon muodossa, eikä ulkoista energianlähdettä tarvita.
K-On!
Juoni
Neljä lukion aloittanutta tyttöä liittyy musiikkikerhoon ja yrittää pelastaa sen lakkauttamiselta. Tämä ei suju ongelmitta, sillä kerhobändin kitaristiksi valitaan hieman yksinkertainen tyttö, Yui Hirasawa, jolla ei ole aluksi mitään kokemusta musiikista. Tytöt viettävät paljon aikaa kerholuokassa, muun muassa syöden herkkuja ja juoden teetä. Kerho on vaarassa useammin kuin kerran. Ensin sitä uhkaa Yuin heikko koulumenestys: ellei hän suorita hyväksytysti reputtamaansa koetta, kerho lakkautetaan. Seuraavaksi todetaan, ettei kerho voi olla virallinen ilman ohjaajaa, mutta tytöt saavat suostuttelulla ja kiristyksellä opettaja Sawako Yamanakan ryhtymään tehtävään. Kerho tarvitsee säilyäkseen myös uusia jäseniä, eikä niiden hankinta suju hyvin.
Mileva Marić
Mileva Marić (, 19. joulukuuta 1875 Titel – 4. elokuuta 1948 Zürich) oli serbialainen matemaatikko ja Albert Einsteinin ensimmäinen vaimo. Marićilla on väitetty olleen osuutta Einsteinin tutkimuksissa.
Marić aloitti lääketieteen opinnot Zürichin yliopistossa, mutta vaihtoi sitten Zürichin teknilliseen korkeakouluun, jossa Einsteinkin opiskeli. Hän oli vuosikurssinsa ainoa naispuolinen opiskelija. Lyhyen Heidelbergissä oleskelunsa jälkeen Marić palasi Sveitsiin. Hänen arvosanansa fysiikassa olivat erinomaiset, mutta menetetyn ajan ja raskauden vuoksi hän ei läpäissyt yliopiston loppukoetta edes toisella yrittämällä. Tammikuussa vuonna 1902 hän synnytti Lieserl-tyttären ja meni naimisiin Einsteinin kanssa 6. tammikuuta 1903. Einstein ja Marić erosivat virallisesti 1919 elettyään sitä ennen viisi vuotta erossa.
Howard W. Hunter
Elämäkerta
Hunteria seurasi MAP-kirkon presidenttinä Gordon B. Hinckley.
Verkostotiede
Klusterointikerroin
Verkoston klusterointikerroin (clustering coefficient) eli transitiivisyys mittaa sitä, kuinka kytkeytyneitä solmun naapurit ovat keskenään. Tämä normalisoidaan jakamalla lukema maksimaalisella mahdollisella. Verkoston globaali klusterointikerroin on kaikkien solmujen klusterointikertoimien keskiarvo.
Kytkijät, supersolmut (hubs)
Kytkijöitä ei pitäisi olla olemassa satunnaisten verkkojen teoriassa. Kytkijöiden houkuttelevuuteen katoaa webin näennäinen demokraattisuus: Kuka tahansa voi julkaista mitä tahansa kaikille webissä. Tämä pitää paikkansa. Sen sijaan se mitä luetaan on aivan eri asia. Webissä on oleellista, montako sisään tulevaa linkkiä dokumentilla on.
Dejan Lazić
Dejan Lazić (s. 1977 Zagreb) on kroatialaissyntyinen, Itävallan kansalaisuuden saanut pianisti ja säveltäjä. Hän on myöhemmin asettunut Amsterdamiin, Alankomaihin.
Uinnin lyhyen radan Euroopan-mestaruuskilpailut 1998
thumb|300px|Ponds Forge-keskus Uinnin lyhyen radan Euroopan-mestaruuskilpailut järjestettiin vuonna 1998 toisen kerran. Kilpailut pidettiin Englannin Sheffieldissä Ponds Forgen uintikeskuksessa 11.–13. joulukuuta. Kilpailujen järjestäjänä toimi Euroopan uimaliitto LEN. Kilpailuihin osallistui 355 uimaria 34 maasta ja niissä tehtiin yhteensä kuusi maailmanennätystä ja viisi Euroopan ennätystä.
Surunauha – Itsemurhan tehneiden läheiset
Surunauha ry on suomalainen järjestö, jonka tarkoituksena on tukea läheisen itsemurhan kokeneen selviytymistä ja lisätä avoimuutta itsemurhasta puhuttaessa. Toiminta perustuu itsemurhan tehneiden läheisten vapaaehtoistyönä antamaan vertaistukeen eli saman kokeneen ihmisen antamaan tukeen. Tavoitteena on myös itsemurhien ennaltaehkäisy sekä itsemurhan tehneiden läheisten syrjäytymisen ja sairastumisen ehkäiseminen.
Kaukametsän kongressi- ja kulttuurikeskus
Kaukametsän kongressi- ja kulttuurikeskuksessa on kolme salia: Kaukametsän sali (486 paikkaa), Kouta-sali (167 paikkaa) ja Leihu-sali (30-80 paikkaa). Lisäksi on 80-paikkainen auditorio sekä pienempiä ryhmätyötiloja ja pienopetusluokkia.
Towers of London
Towers of London on Lontoosta kotoisin oleva punk-yhtye, jonka musiikissa on vaikutteita myös hard rockista.
Ohjelmointiympäristö
Ohjelmointiympäristö on ohjelma tai joukko ohjelmia, jolla ohjelmoija suunnittelee ja toteuttaa ohjelmistoa. Yksinkertaisimmillaan ohjelmointiympäristö sisältää tekstieditorin ja keinon käynnistää ja saada palautetta ohjelmointikielen kääntäjältä, joka on erillinen ohjelma. Tekstieditorilla tuotetaan lähdekoodia ja kääntäjä muuttaa lähdekoodin ajettavaksi ohjelmatiedostoksi tai kirjastoksi.
Karjalan kunnailla (kansansävelmä)
Lauluun on kirjoittanut suomenkieliset sanat Valter Juva. Sen ovat levyttäneet muun muassa Anna Mutanen, Linda Lampenius, Eugen Malmsten, Cantores Minores, Ylioppilaskunnan Laulajat, Lauri Laine, Georg Ots, Joensuun Mieslaulajat, Martti Talvela, Ensiferum ja Liljan Loisto. Iivo Härkönen on sanoittanut sävelmän karjalaksi.
Joutilaat
Joutilaat on Susanna Helken ja Virpi Suutarin ohjaama vuonna 2001 ensi-iltansa saanut dokumenttielokuva työttömistä nuorista miehistä. Elokuva sai myös huomiota kansainvälisesti palkittuna: Nordisk Panorama, Århus, Tanska 2001: Pohjoismaiden parhaan dokumenttielokuvan palkinto, International Filmmaker Film Festival, Milano, Italia 2002: 1. palkinto (5 000 €), Media&Message 2003: Grand Prix ja asiaohjelmien pääpalkinto.
Lesotho Liberation Army
Historia
BCP:n mahdolliset liittolaiset olivat vähissä. Mokhehle ja monet BCP:n jäsenet olivat löytäneet turvapaikan Botswanasta ja Sambiasta, mutta monet muut Afrikan maat eivät halunneet ainakaan julkisesti osallistua toisen Afrikan maan mustan hallinnon kaatamiseen. BCP alkoi tehdä yhteistyötä aikaisemmin Lesothossa kielletyn ja maasta karkotetun Pan Africanist Congress -puolueen kanssa. BCP rekrytoi ulkomaille kaivostyöläisinä muuttaneita sothoja riveihinsä ja heidät lähetettiin sotilaskoulutukseen Libyaan näennäisesti PAC:n asellisen siiven African People’s Liberation Army -järjestön jäseninä. LLA alkoi hajota jo tällöin eri ryhmittymiin.
Kauhajoen Karhu
Ennätykset
Etelä-Pohjanmaan piiriennätyksiä edellisten lisäksi:
Jori Sivonen
Ura
Jori Sivosen ensimmäinen levytetty sävellys oli Kirsti Puhtilan sanoittama, Kaj Westerlundin sovittama ja Beritin esittämä ”Laitumella” vuodelta 1975. Jo tätä ennen hän oli säveltänyt Juice Leskisen tekstin ”Lukkarisen lehmä”, mutta kappaletta ei koskaan esitetty julkisesti. Ensimmäinen Sivosen suuri sovitustyö oli PSO:n vuonna 1975 julkaisema joululevy ”Joulun aikaan”, jolla lauloivat muiden muassa Irina Milan, Berit ja Cumulus-yhtye. Säveltäjänä Sivonen sanoi pitävänsä esikuvanaan Toivo Kärkeä ja haluavansa tehdä kappaleita, jotka jäisivät soimaan kuulijoiden mieliin.
1970-luvun lopun ja 1980-luvun puolivälin välisenä aikana Jori Sivosen tärkein yhteistyökumppani laulujenteossa oli sanoittaja Raul Reiman, johon Sivonen tutustui levytuottaja Timo Lindströmin kautta. Sivosesta ja Reimanista tuli myös toistensa lähimmät ystävät. Yhteistyön määrä hiipui kuitenkin 1980-luvun alkuvuosien jälkeen suomalaisen iskelmän lamakauden aikana ja loppui kokonaan Reimanin kuollessa vuonna 1987. Muita Sivosen tärkeitä yhteistyökumppaneita sanoittajista ovat olleet muun muassa Juha Vainio ja viime vuosina erityisesti Vexi Salmi.
Hajime Sorayama
Sorayama valmistui tokiolaisesta Chuon taidekoulusta vuonna 1969 ja ja oli sen jälkeen töissä mainostoimistossa, vuodesta 1972 hän on ollut vapaa kuvataiteilija. Hän on käyttänyt kuvissaan muun muassa airbrush-tekniikkaa joka tehdään retussiruiskulla, ja pyrkii äärimmäisen realistiseen, valokuvamaiseen vaikutelmaan.
Jalkapallon Euroopan-mestaruuskilpailut
Uefan jäseninä eivät ole valtiot, vaan lajiliitot eri alueilla. Esimerkiksi Britannian neljällä osalla – Englannilla, Skotlannilla, Walesilla ja Pohjois-Irlannilla – sekä Britannialla kuuluvalla Gibraltarilla on omat jalkapalloliittonsa, -sarjansa ja -maajoukkueensa, kuten myös Tanskalle kuuluvilla Färsaarilla.
Suomen Syöpäyhdistys
Toiminta
Suomen Syöpäyhdistyksessä ja sen jäsenjärjestöissä työskentelee yhteensä noin 200 henkilöä. Keskustoimistossa Helsingissä on töissä vajaa 70 ihmistä. Yhdistyksen valtuuskunta koostuu puheenjohtajasta ja 26 jäsenestä, joilla kullakin on henkilökohtainen varajäsenensä. Suomen Syöpäyhdistyksen hallituksen puheenjohtajana toimii professori Teuvo Tammela. Järjestön pääsihteeri on lääketieteen tohtori, dosentti Sakari Karjalainen.
Kansainväliset syöpäjärjestöt, säätiöt ja yhdistykset
Muita yhteistyökumppaneita on paljon Suomen Syöpärekisterin kautta, koska Suomen Syöpärekisteri on arvostettu tutkimuslaitos.
Timo Innanen
Timo Innanen (s. 29. toukokuuta 1984) on suomalainen urheilutoimittaja, joka on erikoistunut lajeista jalkapalloon: lisäksi hän on keskittynyt tutkivaan journalismiin.
Ródos
Etymologia ja mytologia
Ródos oli kreikkalaisessa mytologiassa auringonjumala Helioksen saari. Ylijumala Zeus jakoi jättiläiset voitettuaan maailman olympolaisten jumalien kesken. Auringon jumala Helios ei ollut läsnä kun se tapahtui. Kukaan ei myöskään muistanut hänen olemassaoloaan, minkä vuoksi Helios jäi ilman omaa maataan. Saavuttuaan sitten Zeuksen luo Helios valitti sitä, ettei ollut saanut omaa maata. Zeus olisi jakanut maailman uudelleen, mutta Helios vastusti ajatusta. Helios halusi seuraavan merestä nousevan maan omakseen. Juuri sillä hetkellä merestä nousi kukkiva kaunis saari, Ródos.
Aikaisemmin saaren nimi oli suomeksi Rhodos, mutta nykyinen suositus on Ródos, joka vastaa kreikankielistä kirjoitustapaa. Rhodos-kirjoitusasu tuli suomen kieleen germaanisista kielistä.
Ilmasto
Kevät alkaa Ródoksella varhain, vaikkakin maaliskuussa saattaa vielä sataa. Kesäisin lämpötilat Ródoksella kohoavat säännöllisesti yli 30 celsiusasteeseen, joskus jopa 38 celsiusasteeseen. Kesäisin myös yöt ovat kuumia. Illat ovat viileämpiä matkailukauden alussa ja lopussa. Ródokselle puhaltaa luoteen suunnasta viilentävä meltemi-tuuli, jonka ansiosta saaren länsi- ja pohjoisrannikon lämpötilat ovat vähän viileämmät läpi vuoden. Itärannikolla on tuulettomampaa. Syyskuun lopulta lokakuun alkuun sijoittuvalla ajanjaksolla saattaa saarella olla kovia myrskyjä, jotka tosin menevät useasti nopeasti ohi. Yhtäkkisten rankkasateiden seurauksena on saanut ihmisiä surmansa. Talviaikaan saarella sataa jonkin verran ja ilma on kostea. Joulukuu ja tammikuu ovat sateisimmat kuukaudet. Todella kylmät lämpötilat ovat Ródoksella harvinaisia, samoin kuin pakkaset ja lumi. Aurinkoisia päiviä Ródoksella on vuodessa 300.
Eläimistö
Äärimmäisen uhanalaista munkkihyljettä on tavattu Ródoksella Apolakkián rannalla ja Armenistiksen niemellä, jotka kumpikin sijaitsevat saaren länsirannikolla. Euroopan unionin alueella munkkihyljettä tavataan noin sadassa paikassa.